cyanic-selkie/wikianc huggingface dataset:
Schluecht vu Valmy
Oflaf vun der Schluecht
De Réckzuch vun de Preisen huet vill Leit erstaunt, an natierlech koum et zu Rumeuren: hat de Braunschweig net d'Diamante vun der franséischer Kroun, déi de 16. September geklaut gi ware vum Danton ofkaf ? Dës Diamante goufen 1806 an der Ierfschaft vum Herzog fonnt. D'Preisen haten allerdéngs och e Gesondheetsproblem (Dysenterie) an e puer Deeg viru Valmy hate Russland an Éisträich Polen ageholl. D'Preisen hunn hir Arméi also op enger ganz anerer Plaz gebraucht, fir och e Stéck vum polnesche Kuch ze kréien.
D'Schluecht ass virun allem duerch den immensen Asaz vun der neier Artillerie vum Fransous Gribeauval an de Gediechtnisser bliwwen. Déi zwou Arméie waren zwar um Schluechtfeld, mä hunn net wierklech deelgeholl. D'Fransousen haten 300 Doudeger ze bekloen, bei de Preise waren et der 184.
Den Akt vum Réckzuch vun de Preisen, gouf um Schlass vun Hans, wou den Herzog vu Braunschweig gewunnt huet, ënnerschriwwen.
Konsequenzen
Den Dag drop, den 21. September, koum d'Noriicht op Paräis. D'Convention nationale, déi sech elo sécher gefillt huet, huet d'Republik ausgeruff. D'Victoire vu Valmy war virun allem eng moralesch Victoire. De selwechten Dag huet sech de Kellermann op den Héichte vu Voilemont néiergelooss, d'Front war duerch d'Auve ofgeséchert, a seng riets Flank duerch déi lénks Flank vum Dumouriez.
D'Schluecht vu Valmy war den Ufank vum Mythos vum bewaffente Bierger, wouraus d'Konskriptioun entstanen ass. Den 22. Oktober huet d'koaliséiert Arméi de franséische Buedem verlooss.
De Goethe, deen als Begleedung vum Herzog vu Sachsen-Weimar-Eisenach bei der Schluecht dobäi war, huet a sengem Rapport Kampagne in Frankreich geschriwwen:
Kemerowo
D'Stad Kemerowo (op Russesch: Кемерово) läit am Weste vu Sibirien (Russland) an huet ronn 530.000 Awunner (Stand: 2010).
Den Zäitënnerscheed zu Moskau ass véier Stonnen.
Canton de Saint-Louis-3
De Canton de Saint-Louis-3 ass eng fréier franséisch administrativ Andeelung am Arrondissement Saint-Pierre, an dem Departement La Réunion.
Édouard Jean-Marie Stephan
Den Édouard Jean-Marie Stephan gebuer den 31. August 1837 a gestuerwen den 31. Dezember 1923 war e franséischen Astronom.
Vun 1867 bis 1907 war hien Direkter um Observatoire de Marseille zu Marseille. Am Joer 1866 entdeckt hien d'Asteroiden Julia an Aegina. Am Joer 1877 entdeckt hien déi no him benannte Galaxiëgrupp Stephans Quintett an den NGC 6027.
De periodesche Koméit 38P/Stephan-Oterma dréit säin Numm
Sewen
Sewen (op Elsässesch: Siewe) ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 203 Gemengen déi de Parc naturel régional des Ballons des Vosges bilden.
D'Uertschaft läit um Fouss vum Ballon d'Alsace, an um Lieu-dit Fennemat huet d'Doller hir Quell.
Chris Baldo
De Chris Baldo, Pseudonym vum Christian Henri Baldauff, gebuer de 24. Juni 1943 an der Stad Lëtzebuerg an och do gestuerwen de 24. Januar 1995, war e lëtzebuergesche Museker, Schlagersänger a Komponist.
Scho mat 12 Joer huet hie Gittar gespillt a mat 13 deen éischte Crochet gewonnen. Mat 16 Joer huet hie mat sengem Kolleeg Jean Jentgen ënner dem Numm The Youngsters seng éischt Single opgeholl mat den zwee Lidder Walking Alone a Pourquoi ?. Doduerch ass déi däitsch Firma Polydor op en opmierksam ginn an en hat d'Geleeënheet, ënner dem Pseudonym Chris Baldo eng Single mat de Lidder Einsam und allein an Allein in einer großen Stadt bei hinnen opzehuelen. Hien huet awer geschwënn de Label gewiesselt a mat de Firmen Ariola, Decca a Vogue zesummegeschafft.
Wéi zu Lëtzebuerg den Twist opkomm ass, koum de Chris Baldo mat sengem Gittaren-Orchester Chiens Méchants sou gutt un, datt souguer e Fan-Club gegrënnt ginn ass. Ausser dem Chris Baldo senge Lidder hu se just instrumental Stecker gespillt. Mat dëser Formatioun huet en zwou Singles opgeholl. Méi spéit ass de Grupp no engem Wiessel an der Besetzung a The Rocking Robins ëmgedeeft ginn.
1965 hunn awer e puer Membere vum Grupp opgehalen, an de Grupp gouf du vum Chris Baldo ganz opgeléist. En huet dunn nach mat enger däitscher Formatioun The Penny Saints probéiert mat Twist Erfolleg ze hunm, mä et huet net geklappt. Hien ass dofir zum Schlager zeréckkomm.
1966 huet en d'Lidder Chaque jour qui se lève an Ich bin nicht schuld an deinen Tränen opgeholl. Hien hat um Eurovision Song Contest 1968 zesumme mat der Sophie Garel zu London mat dem Lidd "Nous vivrons d'amour" déi 11. Plaz mat 5 Punkten erreecht.
Aner Succèse vun him waren d'Lidder Pardon Rosalie (eng Adaptatioun vun Tender Years) an Eine Urlaubsliebe (Gewënner vum Grousse Präis vun RTL 1969).
De Chris Baldo war och eng Zäit laang Speaker beim lëtzebuergeschen a beim franséische (Les Nocturnes) Radiosprogramm vun RTL.
1982 ass hien déi lescht Kéier beim Bal des Copains opgetratt.
1993 huet den Andy Bausch hie fir säi Film Rockumentary - Thés dansants nach eng Kéier virun d'Kamera geholl. Iertemlecherweis ass en dat Joer och fir dout erkläert ginn, wat hien awer duerch de Film konnt widderleeën.
Leipzig
Leipzig ass de Kär vum Ballungsraum Leipzig-Halle an domat en Deel vun der Metropolregioun Sachsendräieck. D'Stad ass e bedeitende Verkéiersknuet a bilt ee vun de wirtschaftsstäerkste Raim vun den neie Bundeslänner.
NGC 246
Den NGC 246 ass e planetareschen Niwwel am Stärebild Cetus (Walfësch). Den NGC 246 ass ronn 1.800 Liichtjoer vun eis ewech an huet eng Wénkelausdehnung vu 4,0' × 3,5'. D'absolut Hellegkeet läit bei +11,78 mag, a seng visuell Magnitude ass bei +8,50 mag.
Koordinaten (Equinoxe J2000.0)
Suedel (Vëlo)
E Vëlossuedel ass eng Sëtzkonstruktioun fir op engem Vëlo ze fueren.
De Suedel fir Coursevëlo
Coursevëloen hunn am Prinzip schmuel Suedelen, déi net gefiedert sinn. Zanter Joerzéngte sinn d'Kärliedersuedele vun der englescher Firma Brooks e Begrëff vu Qualitéit. No an no goufe se vun Neikonstruktiounen aus Titangesteller mat Plastikschuelen, déi mat Lieder iwwerzu sinn, ofgeléist.
Gerardus Johannes Vossius
De Gerardus Johannes Vossius, gebuer am Mäerz 1577 an der Géigend vun Heidelberg, a gestuerwen de 17. Mäerz 1649 zu Amsterdam, war en däitsche Geléierten.
Suedel (Vëlo)
Ergonomie vum Vëlossuedel
Duerch laangt Sëtzen op engem haarde Vëlossuedel ginn an der Dammgéigend Nerven an Oderen zougedréckt. An enger Etüd am Journal of Sexual Medicine konnt nogewise ginn, datt mat der Zäit dichteg Cyclisten Erektiounsstéierungen duerch den Drock vun haarde Suedelen opgeraf hunn.
Gerardus Johannes Vossius
Numm
Vum Numm gëtt et e puer Dose Varianten; ë. a. Gerrit J. Vos; Gerhard Johannes Voss; Gerhard Johann Vossius...
Suedel (Vëlo)
De Suedel mat Geleinlag
Fir den ernimmte Problemer aus dem Wee ze goen, koume Suedelen op de Maart mat Gelkëssen,
Gerardus Johannes Vossius
Liewen
Hie war de Jong vum reforméierte calvinistesche Landpriedeger Johannes Vossius vu Roermond, dee mam Kurfürst Ludwig VI. uneneegerode war, well e refuséiert huet, sech der lutherescher Owesmoolzecht-Léier unzeschléissen, sou wéi de Ludwig dat verlaangt hat. Doropshin ass de Papp op Leiden geplënnert. No zwou weideren Etappen huet e sech zu Dordrecht néiergelooss, wou e 1585 gestuerwen ass. Dat Joer virdru war dem Gerardus seng Mamm scho gestuerwen a sou war hie mat aacht Joer e Weesekand.
E gouf vun enger Witfra, där hire Mann e gudde Frënd vum Gerardus sengem Papp war, opgeholl. A senge Schrëften ernimmt e si als zweet Mamm (altera mater). Nodeem hien zu Dordrecht Latäin an Algriichesch geléiert hat, ass en am September 1595 op Leiden gaangen, wou hie beim Bonaventure Vulcanius Griichesch a beim Robert Snellius Mathematik a beim Peter Molinäus a Peter Bertius Philosphie studéiert huet. 1598 gouf en no senger Promovéierung Magister an Dokter vun der Philosophie.
Duerno huet hie beim Lucas Trelcatius Franz Junius a beim Franz Gomarus nach Theologie gemaach; a beim Junius och nach Hebräesch. Ufanks 1600 hunn d'Kuratore vum Dortrechter Gymnasium him de Rektorat ugebueden an hien huet zougesot an en ass bis 1614 do bliwwen.
Vu 1614 bis 1619 war en Rekter vum Staatekolléisch zu Leiden, enger Schoul fir Theologen. Hien hat déi Plaz kritt op Recommandatioun vu sengem Frënd, dem Hugo Grotius.
Et war eng Zäit vu schlëmme Streidereien tëscht de Supporter vum Arminius, de sougenannte Remonstranten, an op där anerer Säit de "strenggleewege" Calvinisten. 1619 hunn op der Dordrechter Synod d'Calviniste gewonnen, an de Vossius huet seng Plaz verluer. Ee Joer drop, op der Synod vu Gouda gouf e souguer vun der helleger Kommunioun ausgespaart. Nach e Joer drop krut en duerch d'Synod vu Rotterdam d'Recht zeréck d'Kommunioun ze kréien, mä en huet keng Plaz méi däerfen hunn, déi eppes mat Theologie ze dinn hat.
Nodeem dat sech berouegt hat, ass en op der Leidener Universitéit Professer fir Eloquenz, der haiteger Retholrik, a fir Geschicht genannt ginn. 1631 huet e Leiden verlooss, an en huet eng Professur fir Geschicht am neien Atheneum zu Amsterdam ugetrueden.
De Vossius ass un enger Erysipel gestuerwen.
Englesch
Englesch ass eng Sprooch déi aus dem Germanesche kënnt. Si gehéiert zu de West-Germanesche Sproochen.
Englesch ass déi haut am meeschte verbreet Sprooch op der Welt.
Gocta-Waasserfall
De Gocta-Waasserfall an der peruanescher Provënz Chachapoyas ass mat enger Fallhéicht vu 770 Meter ee vun den héchste Waasserfäll iwwerhaapt.
En ass eng 700 Kilometer am Nordoste vun der Haaptstad Lima ze fannen, an ass genannt no den Awunner vun där Reebësch-Amazonasregioun.
Bei enger drëtter Expeditioun am Mäerz 2006 huet eng däitsch-peruanescher Grupp, déi vun engem däitschen Entwécklungsassistent, dem 32 Joer ale Stefan Ziemendorff geleet gouf, et fäerdeg bruecht, de Waasserfall fir d'éischt Kéier ze filmen. Am Joer 2002 hat déi selwecht Ekipp de Waasserfall entdeckt a vermooss.
Deen héchste Waasserfall ass de Salto del Angel-Waasserfall a Venezuela mat enger Fallhéicht vun 972 Meter.
Nueil-les-Aubiers
Nueil-les-Aubiers ass eng franséisch Gemeng am Departement Deux-Sèvres an der Regioun Nei-Aquitaine.
462 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 467 v. Chr. | 466 v. Chr. | 465 v. Chr. | 464 v. Chr. | 463 v. Chr. | 462 v. Chr. | 461 v. Chr. | 460 v. Chr. | 459 v. Chr. | 458 v. Chr. | 457 v. Chr.
Dës Säit befaasst sech mam Joer 462 v. Chr.
Canton de Saint-Philippe
De Canton de Saint-Philippe ass eng fréier franséisch administrativ Andeelung am Arrondissement Saint-Pierre, an dem Departement La Réunion.
Mesopotamia
Mesopotamia
Saint-Aubin
Saint-Aubin ass:
Katastroph vun Tschernobyl
Tschernobyl ass eng Stad an der Ukrain, déi 1986 nach zur Sowjetunioun gehéiert huet. Tschernobyl ass doduerch an d'Schlagzeile vun der Weltpress koum, well de 26. Abrëll 1986 d'Atomkraaftwierk vun do havaréiert ass, an d'Stralen déi bei där Explosioun ausgetratt sinn zu enger Katastroph gefouert hunn, déi d'Welt deemools an Otem gehalen huet.
Wéi ass den Accident passéiert?
Den Accident vun Tschernobyl hat verschidden Ursaachen. Et ass fir d'éischt op de Reakter no russescher Bauart vum Typ RBMK zeréckzeféieren, ee Reaktertyp, deen dem westleche Sécherheetsstandard net entsprécht an allgemeng als geféierlech ugesi gëtt. Bei de westleche Reaktere wierkt d'Killwaasser als Moderator. Wann et verdämpt kënnt et net, wéi beim RBMK-Typ, zu enger Erhéijung vun der Reaktivitéit vum Reakter, mä seng Reaktivitéit hëlt of.
Beim Bau hunn ëmmer nees Ressourcen gefeelt an fir d’Fristen anzehalen, huet missten improviséiert gin. Wéi den Energieministere zu Moskau erausfonnt huet, dass den Dach vun den Turbinnenhalen mat engem liicht entzündlechen Bitumen gedeckt gi war, huet en d’Uweisung gin, dësen ze ersetzen. Well dat Material schwéier ze beschafen war, huet de Ministere fir Tschernobyl eng Ausnam-Erlabnis ausgestallt an dat liicht entzündlechst Material konnt bleiwen. En Team vun KGB-Agenten huet eng Serie vun alarméierende Bau-Feeler gemellt.
Den 25. Abrëll 1986 sollt bei engem Test en Sécherheetssystem iwwerpréift gin, den de Reakter bei engem kompletten Stroumausfall soll schützen. Den Reakter hat en Noutstroum-Aggregat, mee bis dat ugespronge wär an d’Pompelen nees géife lafe, wär en eng geféierlech Zéit ouni Killung. En Mechanismus sollt des Zéit iwwerbrécken, mee wéinst Zäitdrock bei der Konstruktioun war den Mechanismus ni getest gin.
D'Experte ginn dovun aus, datt et dem Betribspersonal u Kompetenz gefeelt huet a si hir Betribsvirschrëften net agehalen haten. D’Bedienpult hat en puer honnert Schalteren, Schaltknäpp, Affichagen, Liichtercher an Warnaffichen. Ee vun dëse Schalteren war falsch agestallt, well een Schrëtt an der Bedienungsanleitung iwwersprongen gi war. Fir dëse Feeler ze iwwerspillen, hu missten anerer gemaach gin, wat den Reakter an ëmmer méi ongeplangten Situatiounen bruecht huet. Mee trotz allem ass decidéiert gin, den Test weider duerchzefeieren, bei dem dann nees net no Plang geschafft gin ass. Dëst huet derzou gefouert, dass iergendwann den Drock am Reakter ëmmer méi héisch gin ass bis et zur Explosioun koum.
An der Sowjetunioun
Vun alle Katastrophen an nukleare Kraaftwierker hat d'Katastroph vun Tschernobyl déi schroost Konsequenzen an huet déi meescht Affer gefuerdert. Wéi vill et der waren ass nach net definitiv gekläert. D'UN-Atomenergieautoritéit IEAO gëtt d'Zuel vun den onmëttelbaren Affer, meeschtens Membere vun de Rettungsmannschaften, mat manner wéi 50 un an huet an hirem Rapport vum September 2005 d'Zuel vun deenen déi méi spéit ëmkomm sinn oder nach ëmkommen, op bis zu 4.000 Mënsche geschat. Dës Zuele géifen d'Realitéit verharmlosen, geheit Greenpeace der IEAO vir. Opgrond vun hiren Nofuerschungen, un deene 60 Experten aus der ganzer Welt bedeelegt waren, muss mat bis zu 93.000 Doudege gerechent ginn, wann och d'Folge fir déi Generatiounen déi kommen a Betruecht gezu ginn. Greenpeace weist drophin, datt eleng a Russland, der Ukrain an a Wäissrussland 270.000 Kriibskranker enregistréiert goufen.
Dausende Persounen goufen agesat fir opzeraumen an dobäi héije Stralendosen ausgesat, besonnesch déi déi direkt nom Accident do geschafft hunn. Bis 1991 waren et am Ganze 600 000 Männer a Fraen aus der ganzer Sowjetunioun, déi offiziell als Tschernobyl-Liquidateuren unerkannt gi sinn. Si kruten en speziellen Ausweis an et ass eng Klinik fir si zu Kiew opgaange, wou jiddereen behandelt sollt gin, den der Stralung ausgesat gi war. Mee well den Staat sech net sou vill potentiell Invaliden konnt leeschten, hunn d’Dokteren d’Diagnosen codéiert opgeschriwwen an just déi extreemst Fäll unerkannt.
Am Fréijoer a Summer 1986 goufen 116.000 Persounen aus enger Zon vun 30 km rondrëm Tschernobyl evakuéiert, spéider nach 240.000 Persounen zousätzlech. Trotz allem sinn awer verschidde Leit nees dohin zeréckwunne komm, well si hir Uertschaft net wollte verloossen, an déi Leit déi erniere sech vun alles wat de Buedem hinnen ze bidden huet sou wéi Gromperen,asw. déi natierlech och verstraalt sinn.
An den anere Länner
An Europa, besonnesch an de Länner am Osten an am Norde gouf eng staark erhéicht Stralenawierkung gemooss. Déi éischt Wäerter goufen a Schweden an a Finnland gemooss a ware scho véiermol sou héich wéi normal. Schweden huet awer am Ufank näischt weider gesot, well si duechten eent vun hiren U-Booter oder eent vun hire Kärkraaftwierker wier futti. Schlussendlech goufen och a Westeuropa erhéicht Stralunge gemooss.
A ganz Europa rechent ee mat 25 000 zousätzlechen Kriibserkrankungen duerch déi Katastroph. Bei enger Bevëlkerung vun 5 Milliounen Mënschen betruechten d’Wëssenschaftler vun den Vereenten Natiounen dëst als statistesch kaum signifikant.
Sarkophagen
Am accidentéierte Block 4, deen mat engem séier gebauten an provisoreschen Sarkophag zoubetonéiert gouf, sinn nach Brennstief dran, a säi Kär ass nach net zur Rou komm. Well sech Rëss am onstabille Bëtongsblock bemierkbar gemaach hunn, hunn sech dréngend Moossnamen opgedrängt fir neie Katastrophe virzebauen.
E Konsortium aus 28 Länner an der ukrainescher Regierung hunn de Bau an Optrag gin. Finanzéiert gin ass den Sarkophag vun 40 Länner an vun der EU. Am Abrëll 2012 ass mam Bau vun dem neien Sarkophag ugefaangen gin, den “New Safe Confinement” heescht. Véier Joer huet den Bau gedauert. Wéinst der héijer Stralung konnt déi nei Hüls net direkt iwwer der Ruin vum Reakter gebaut gin. Déi nei Schutzhüls ass 300 Meter ewech opgeriicht an duerno op Schinnen iwwert den Reakter gedréckt gin. Den 29. November 2016 huet se hiert Ziel erreegt.
Schätzungen no huet den zweeten Sarkophag 1,8 Milliarden Euro kascht. Dëst zweet Schutzhüls ass och just provisoresch. Sie soll déi nächst 100 Joer halen.
Bëschbrand
De 5. Abrëll 2020 hunn ukrainesch Autoritéite e Bëschbrand ronderëm Tschernobyl gemellt. Iwwer 100 Hektar Bësch hunn gebrannt an Radioaktivitéit gouf fräigesat.
Russeschen Iwwerfall
Am Februar 2022 sinn russesch Truppen an d’Ukrain agefall an hunn och den Atomkomplex vun Tschernobyl ugegraff an besat. Beim Iwwerfall waren 120 Mataarbechter am Wierk, déi hei fir d’Sécherheet suergen. Sie konnten d’Wierk net méi verloossen an goufen net ofgeléist.
Zu Tschernobyl lageren 21.000 ofgebrannt Brennelementer, déi permanent mussen gekillt gin. Ouni Stroum keim et zu enger staarker radioaktiver Kontaminatioun. Wei de Stroum ausgefall ass, sinn Dieselaggregater agesprongen. E puer Deeg hunn d’Russen Diesel geliwwert, duerno hunn se d’Kraaftwierk un dat russescht Stroumnetz ugeschloss. Réischt no 4 Wochen waren d’Russen d’Accord, fir d’Mataarbechter auszetauschen. E puer si fräiwëlleg aus Sécherheetsgrënn bliwwen. No 44 Deeg hunn d’Russe sech aus der Géigend zréckgezunn.
Well d’Russen gezielt d’Stroumnetzwierk an der Ukrain attackéieren, huet d’Atomkraaftwierk vun Tschernobyl ëmmer nees missten mat Noutstroum versuergt gin.
Handball
Handball, oder Halenhandball, zielt zu enge vun deene Sportaarten mat deem meeschte Kierperkontakt. Déi zwou Ekippe musse probéieren, de Ball am Géigner säi Gol ze schéissen.
Den Handball gouf soss um Feld (Feldhandball) gespillt, haut awer haaptsächlech an der Hal. Ëmmer méi beléift ass hautdesdaags de Beachhandball fir op der Plage. An Amerika gëtt och nach e Cityhandball fir an der Stad.
Historique
Handball-änlech Spiller gouf et schonn an der Antiquitéit. An der Odyssee vum Homer goufen d'Spiller vun Urania beschriwwen. Bei de Réimer gouf et Harpaston genannt. Béid Spiller hate verschidden Eegenschafte vum Handball. De Walther von der Vogelweide huet och vun engem Fangballspiel geschriwwen.
1906 eréischt huet den dänesche Schoulmeeschter Holger Nielson déi éischt Reegele geschriwwen a Matcher organiséiert. Nom Krich, 1946, gouf d'International Handballfederatioun (kuerz IHF) gegrënnt. 1991 gouf och déi Europäesch Handballfederatioun (kuerz EHF) gegrënnt. A béide Fäll war eis national Federatioun, d'FLH, Grënnungsmember.
Spillfeld
En Handballfeld huet eng rechteckeg Form vu 40 op 20 Meter. Eng Mëttellinn trennt dëst Feld an zwou gläichgrouss Hallschenten. Op de Säite stinn d'Goler. Virun all Gol sinn zwéin Hallefkreesser gezeechent. Dee méi klengen huet en Duerchmiesser vu 6 Meter an trennt dem Golkipp säi Raum vum Rescht vum Terrain of. Et ass kengem Feldspiller erlaabt an dee Krees dranzetrëppelen. Deen zweeten Hallefkrees, bekannt als 9-Meter-Linn, ass gestréchelt.
A spezielle Fäll kann den Terrain och méi kleng sinn.
Pjotr Iljitsch Tschaikowski
De Pjotr Iljitsch Tschaikowski (Пётр Ильич Чайковский), gebuer de 7. Mee 1840 zu Wotkinsk a gestuerwen de 6. November 1893 zu Sankt Péitersbuerg, war e russesche Komponist.
Abteimusée zu Iechternach
Den Abteimusée zu Iechternach ass ze fannen op der Nummer 11 um Parvis vun der Basilika.
Pjotr Iljitsch Tschaikowski
Schonn zu senge Liefzäite ware vill vu senge Wierker international bekannt. Haut ziele se zu de bedeitenste vun der Romantik.
Handball
Reegelen
All Ekipp besteet aus 6 Feldspiller an engem Golkipp. Bis zu 7 Spiller däerfen op der Bänk sëtzen.
Abteimusée zu Iechternach
Informéiere kann ee sech do iwwer d'Geschicht vun der Abtei Iechternach, virun allem hir Roll als Skriptorium an Zentrum vun der mëttelalterlecher Buchmolerei. Ë. a. sinn do Facsimileë vum Codex Aureus Epternacensis a vum Codex Aureus Escorialensis ausgestallt.
Handball
Reegelen
D'Längt vun engem Match hänkt vum Alter vun den Ekippen of. D'Häre spillen 2x 30 Minutten. Méi Jonker spillen 3x 10 Minutten.
Wien net dribbelt, däerf de Ball héchstens dräi Sekonne behalen.
De Golkippsraum däerf vu kengem Feldspiller beréiert ginn. Et ass allerdéngs erlaabt, an dëse Raum eranzesprangen, soulaang een de Ball geschoss huet ier een de Buedem nees beréiert. De Golkipp däerf säi Raum verloossen, zielt awer dann als normale Feldspiller an däerf dowéinst och net mam Ball am Grapp a säin eegene Raum zerécktrëppelen.
Gepaff gëtt vun engem bis zwéin Arbitteren um Feld an engem Offiziellen op der Auerbänk.
Auswiesselen däerf sou dacks wéi ee wëll gemaach ginn. D'Spill gëtt dobäi net ënnerbrach. D'Auswiessele muss awer an der Géigend vun der Mëttelfeldlinn geschéien an nëmmen op der Säit vun der Bänk.
Gewonnen huet, wie beim Ofpäifen déi meescht Goler geschoss huet.
Strofen a Feeler
D'Spiller däerfen hire Géigner blockéieren, och duerch Kierperkontakt, an de Ball ewechhuelen. De Ball däerf awer net aus de Gräpp gerappt ginn, an de Géigner däerf och net festgehale ginn oder gestouss ginn.
Bei Feeler geet de Ball un de Géigner a follgend Strofe kënne gepaff ginn:
Déi offiziell op der Bänk, Trainer, Kotrainer, Dokter..., kënnen och verwarnt ginn (wa se ze vill jäizen). Bei der zweeter Verwarnung musse si d'Feld verloossen.
Handball zu Lëtzebuerg
D'Informatiounen iwwer d'Lëtzebuerger Handballfederatioun F.L.H. an iwwer d'Veräiner zu Lëtzebuerg stinn am Artikel Fédération luxembourgeoise de handball.
Pjotr Iljitsch Tschaikowski
Den Tschaikowski ass schonn am Alter vun 53 Joer gestuerwen, seng Doudesursaach konnt bis haut net eendeiteg gekläert ginn. Et sinn der déi mengen et wier Cholera, anerer mengen en hätt sech selwer mat Arsen vergëft wéinst senger Homosexualitéit. Béid Theorië ginn awer kritiséiert, soudatt eng drëtt éischter d'Faveure vun der Tschaikowski-Fuerschung huet: Urämie als Folleg vun der asiatescher Cholera.
Remichampagne
Remichampagne ass eng Uertschaft an der belscher Gemeng Vaux-sur-Sûre an der Provënz Lëtzebuerg.
Remichampagne läit ronn 9 km südlech vu Baaschtnech am Dall vun enger klenger Baach mat dem Numm Ruisseau de Remichampagne, eng Niewebaach vun der Sauer.
Regulus (Zäitschrëften)
Regulus ass den Numm vun zwou Publikatiounsserien, déi vun natur&ëmwelt a.s.b.l. publizéiert ginn.
Et sinn dat:
Den Numm ass ofgeleet vu Regulus regulus, dem wëssenschatflechen Numm vum Dommendéck (de: Wintergoldhähnchen). Dëse Vugel a säin noe Verwandten, de Feierkäppchen (Regulus ignicapillus, de: Sommergoldhähnchen) sinn déi klengst Vigel, déi et zu Lëtzebuerg gëtt.
Regulus
D'Zäitschrëft, déi véiermol am Joer erauskënnt an un all Membere vun natur&ëmwelt verschéckt gëtt, adresséiert sech un en allgemeng interesséierte Public. D'Ausgaben enthalen
Déi meescht Artikele sinn op Däitsch, e klengen Deel op Lëtzebuergesch oder Franséisch geschriwwen.
D'Publikatioun (ISSN 1727-2122), mat enger Oplo vun 22.000 Exemplairen, gëtt duerch Reklammen matfinanzéiert.
E puermol am Joer verschéckt natur&ëmwelt “Infoblieder”, déi aus jee 4 Säite bestinn an déi dee selwechten Numm an Ënnertitel droen. Déi zwou Ausgaben - Zäitschrëft an Infoblieder - sinn am Laf vu jiddwer Joer zesummen duerchgehend numeréiert.
Zousätzlech gëtt natur&ëmwelt all Joer e Joresbericht mam Resumé vun hiren Aktivitéiten eraus, deen och ënner dem Titel regulus erauskënnt (z. B. regulus Jahresbericht 2015).
Zanter September 2010 (Nr. 6 2010) kënnt de regulus mam Logo vun natur&ëmwelt op der Titelsäit eraus. Virdrun hat de regulus den Ënnertitel Zäitschrëft vun der Lëtzebuerger Natur- a Vulleschutzliga.
Der TNS-ILRES Plurimedia Etude 2017.I no gouf tëscht Februar 2016 a Februar 2017 (mat Ausnam vun der Summervakanz) an der Moyenne all Editioun vum Regulus vun 24.000 Leit iwwer 15 Joer gelies (5,0 % vun der Wunnbevëlkerung).
Regulus Wissenschaftliche Berichte
Wéi Titel an Ënnertitel et soen, verëffentlecht dës Zäitschrëft zanter 1951 wëssenschaftlech Fuerschungsberichter iwwer d'Vigel, virun allem vu Lëtzebuerg. D'Zäitschrëft koum laang onreegelméisseg eraus. Zënter 2004 gëtt se eemol d'Joer verëffentlecht.
D'Publikatioun gëtt finanziell vum Naturmusée ënnerstëtzt.
D'Ausgabe sinn duerchgoend nummeréiert.
D'ISSN ass 1727-088X. Am Joer 2021 louch d'Oplo louch bei 700 Hefter.
Eenzel Artikelen kënnen als PDF um Internet erofgeluede ginn.
Canton de Saint-Pierre-1
De Canton de Saint-Pierre-1 ass eng franséisch administrativ Andeelung am Arrondissement Saint-Pierre, an dem Departement La Réunion.
Société nationale des chemins de fer belges/Nationale Maatschappij der Belgische Spoorwegen
D'Société Nationale des Chemins de fer belges (ofgekierzt SNCB), op Hollännesch Nationale Maatschappij der Belgische Spoorwegen (ofgekierzt NMBS), ass déi belsch national Eisebunnsgesellschaft a gouf 1926 gegrënnt.
Joëlle Diderich
D'Joëlle Diderich gebuer den 11. Mee 1972 zu Lëtzebuerg, ass eng lëtzebuergesch Journalistin a Fotografin.
Wéi d'Joëlle fënnef Joer hat, huet si scho vun der wäiter Welt gedreemt. Zum hirem Gléck gouf hire Papp, dee fir eng Schwäizer Bank geschafft huet, op Bahrein geschéckt an duerno op London, wou d'Joëlle an e franséische Lycée gaangen ass, an duerno um Londoner University College Ekonomie studéiert huet. No hirem Ofschloss huet si bei enger Presseagence fir Wirtschaft mat Schaffen ugegaangen, an huet duerno fir d'Agence Reuters geschafft. Dat huet hir d'Welt opgemaach. Fënnefmol huet si misse plënneren an der Zäit, wou si fir Reuters geschafft huet. Hir Aarbecht ass villsäiteg an erstréckt sech vun de Moudendefiléë bis op d'Devisemäert.
Lo ass d'Joëlle zu Paräis, wou si als fräi Journalistin a Fotografin aktiv ass. Mä si gleeft net drun, datt se fir d'lescht geplënnert ass.
Lëtzeburger Freihétskämpfer
D'Membere vun de Lëtzeburger Freihétskämpfer (L.F.K.) kruten eng Memberskaart, op där Follgendes vermierkt war: >Ech sin mat vollem Wessen a Wöllen der L.F.K. beigetrueden< >Ech verspriechen:< >Trei der Hémecht< >Trei dem Herrscherhaus< >Trei der L.F.K. a sénge Verordnungen<
All Memberskaart hat ausserdeem eng eemoleg Nummer a war duebel ofgestempelt, eemol mam gekréinte Lëtzebuerger Léiw op blo-wäissen Hannergrond, a eemol mam Code-Numm vun där Autoritéit, déi d'Kaart ausgestallt hat.
Peter van Eyck
De Peter van Eyck, gebuer de 16. Juli 1913 zu Steinwehr a Pommern (Polen) als Peter Götz von Eick, a gestuerwen de 15. Juli 1969 zu Männedorf bei Zürich an der Schwäiz, war en däitsch-amerikanesche Museker a Schauspiller.
Hien huet an iwwer 90 KInos- an TV-Filmer matgespillt. Hie war a Filmer vu bedeitende Regisseure wéi Billy Wilder, Douglas Sirk, Helmut Käutner, Henri-Georges Clouzot, Fritz Lang an Orson Welles ze gesinn.
Liewen
De Peter van Eyck kënnt aus enger adleger Famill aus Pommern (haut Polen). No senger Première an engem ofgebrachene Museksstudium ass hien an eng ganz Rëtsch Länner gereest, dorënner 1937 a Kuba, an ass dunn zu New York bliwwen, wou en am Ufank als Barpianist geschafft huet. Ausserdeem huet hie fir Revuë komponéiert a geschriwwen. Eng Zäitchen huet hien als dem Irving Berlin säi Produktionsassistent geschafftr, a fir den Orson Welles als Regieassistent. En Job als Camionschauffeur huet hie bis op Hollywood bruecht, wou en de Billy Wilder erëmbegéint huet, deen e scho vu Berlin hier kannt hat. Deen huet him e puer kleng Rollen a Filmer organiséiert, dacks Figuren, déi Däitscher waren, och alt Nazien.
1943 huet de Peter van Eyck déi US-amerikenesch Nationalitéit ugeholl a gouf an d'amerikanesch Arméi agezunn. Nom Enn vum Krich gouf hien an Däitschland als US-amerikanesche Kontrolloffizéier fir den däitsche Film agesat an ass bis 1948 Direkter vun der Filmsektioun bliwwen. An där Zäit hat hien och seng éischt Roll an engem däitschsproochege Film, nämlech an Hallo, Fräulein!.
Mam Film Le salaire de la peur vum Henri-Georges Clouzot (an der Haaptroll nieft dem Yves Montand an dem Charles Vanel) hat hien 1953 säin internationalen Duerchbroch. Hien huet och am Fritz Lang sengem leschte Film, Die 1000 Augen des Dr. Mabuse (1960) matgespillt. Do huet hien, deen esou dacks Nazi-Offizéier gespillt huet, fir eng Kéier en Amerikaner gespillt.
De Van Eyck war an engem éischte Mariage mat der amerikanescher Schauspillerin Ruth Ford bestuet, mat där en eng Duechter, d'Shelly, hat. Mat senger zweeter Fra, der Inge von Voris, hat hien zwou Duechteren, d'Kristina van Eyck an d'Claudia.
De Peter Van Eyck ass 1969 un enger Bluttvergëftung gestuerwen. Hie gouf um Kierfecht vu St. Margrethen am Kanton St. Gallen an der Schwäiz begruewen.
Letzeburger Freihétsbond
D'Grënnung an d'Sektiounen
De Paul Dostert datéiert d'Grënnung am Neiduerf vum LFB, deen hie "Lëtzebuerger Fräiheets-Bewegung" nennt, op de Februar 1940, a schreift och vun enger 2. LFB "Lëtzebuerger Fräiheets-Bewegong" déi sech Enn Dezember 1940 zu Rëmeleng konstituéiert, an nach vun enger 3. Grupp LFB "Lëtzebuerger Fräiheetsbond" déi Ufank 1941 zu Diddeleng zesummekënnt.
Op der Commemoratiounsplack am Neiduerf gëtt als Grënnungsdatum den 12. Mäerz 1940 genannt, also egal wéi huet dës Widderstandsorganisatioun sech scho Méint virum Iwwerfall vun der Wehrmacht op Lëtzebuerg, zesummefonnt.
Saint-Maurice-sur-Moselle
Saint-Maurice-sur-Moselle ass eng franséisch Gemeng am Departement Vosges an der Regioun Grand Est.
D'Uertschaft läit am Dall vun der Musel um Fouss vum Ballon d'Alsace, op enger Héicht tëscht 530 an 1.251 Meter.
Um Territoire vun der Gemeng gëtt et dräi Schigebidder Rouge Gazon, Gentiane a Ballon d'Alsace.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Mammerent
D'Mammerent (Forfait d'éducation) ass eng gesetzlech Pensiounszoulag, déi de Lëtzebuerger Staat engem Erzéiungsberechtegten all Mount bezilt, wann en engem lëtzebuergesche Sozialversécherungssystem ugehéiert, a virdrun nach net vun enger gläicher Vergënstegung, wéi e Congé de maternité, profitéiert huet.
D'Mammerent gouf zu Lëtzebuerg duerch d'Gesetz vum 28. Juni 2002 geschaf an op 74,37 Euro (3.000 LUF) pro Kand a Mount festesat. Dëse Betrag war indexéiert. D'Indexbindung gouf awer 2006 opgehuewen. Vum 1. Januar 2009 un ass d'Mammerent steierfräi.
Ferrara
Ferrara ass eng italieenesch Stad mat 133.266 Awunner (2007), déi am Po-Flaachland läit. Ferrara ass bekannt duerch seng vill schéi Gebaier aus der Renaissance-Zäit (z. B. d'Kathedral San Giorgio an de Palazzo Giulio d'Este). D'Stad Ferrara an de Po-Delta si vun der UNESCO op d'Lëscht vum Weltierwe gesat ginn (1995, 1999).
Geschicht
Ferrara ass warscheinlech als Siidlung duerch d'Awunner vun de Lagunen ëm d'Po-Mëndung gegrënnt ginn. Si gouf fir d'éischt an engem Dokument vum Aistulf vu 753 oder 754 ernimmt a war een Deel vum Exarchat Ravenna. No 984 gouf si verwalt vum Tedalda, Grof vu Modena a Canossa, engem Neveu vum Keeser Otto I. Duerno gouf Ferrara selbständig, an 1101, no enger Belagerung, vun der Markgräfin Matilda eruewert. Zu där Zäit gouf d'Stad vun engem Grupp vu bedeitende Famillen dominéiert, dorënner och d'Adelardiën. Wéi de Guglielmo, de leschte vun den Adelardiën, gestuerwen ass goung säi Besëtz un den Azzolino d'Este iwwer. Vun do un hat d'Famill d'Este zu Ferrara d'Soen. Zu Ferrara erënnert villes u si.
Literatur
Birgit Emich: ''Territoriale Integration in der Frühen Neuzeit. Ferrara und der Kirchenstaat'', Köln/Weimar/Wien: Böhlau 2005, 1178 S. ISBN 3-412-12705-1 (Habilitatioun Freiburg 2002)
Gierwerei Pënsch
D'Gierwerei vu Pënsch, och Gierwerei Delvaux genannt, ass eng fréier Gierwerei. Si steet hanner der Pënscher Kierch am Dall vun der Pënscherbaach, an huet bis an d'Joer 1933 Lieder produzéiert.
Geschicht
De Pënscher Dall huet déi bescht Viraussëtzungen erfëllt fir eng Gierwerei opzeriichten. D'Baach huet d'Waasser fir d'Loukaule geliwwert, wärend op den Dallwise ronderëm genuch Plaz war, fir déi gegierft Hait ze dréchnen.
Bis zu der Aféierung vu syntheetesche Gierfmëttele war d'Gierwerei vu Pënsch eng wichteg Verdéngschtquell fir d'Bevëlkerung aus der Kiischpelter Géigend.
1968 gouf d'Giewerei mat hire Grief op der Lëscht vun de klasséierte Monumenter als Inventaire supplémentiare agedroen.
Ënnerprefecture
D'Ënnerprefecture (fr: sous-préfecture) ass de Chef-lieu vun engem franséischen Arrondissement. Den Ausdrock „Ënnerprefecture“ bezeechent och d'Gebai vun der Administratioun, déi ënner der Autoritéit vum Sous-prefet steet, dee vun engem Generalsekretär assistéiert gëtt.
D'Roll vun der Ënnerprefecture
De Sous-prefet ass a sengem Arrondissement den Delegéierte vum Prefet. Hie vertrëtt d'staatlech Autoritéit:
De Prefet kann him speziell Missiounen uvertrauen, sief et temporär oder permanent, souguer baussent de Grenze vum Arrondissement oder Departement.
Wann och d'Missioune vun der Ënnerprefecture deene vun der Prefecture gläichen, sou bleift den Arrondissement dach dee Verwaltungsniveau, deen de perséinleche Kontakt tëscht Verwaltung a Bierger méiglech mécht a wou d'Berodung, d'Schlichtung an d'Ofbaue vu Spannungen eng wichteg Roll ze spillen huet.
Charakteristike vun de Sous-prefeten
Sou wéi d'Prefete ginn och d'Sous-prefeten iwwer d'École nationale d'administration (ENA) rekrutéiert.
Vum 10. Mee 1982 bis den 29. Februar 1988 haten d'Sous-prefeten den Titel "commissaire adjoint de la République".
Stëftzant
E Stëftzant, och nach Stëftkroun genannt, ass e kënschtlechen Zännersatz. Et handelt sech dobäi ëm eng stänneg Fixatioun vun enger Zännkroun an der Zännwuerzel, déi dofir nach erhale muss sinn. Déi kënschtlech Kroun sëtzt dobäi fest op engem Stëft, deen an e Lach gestach gëtt, dat virdrun op d'Mooss an d'Zännwuerzel huet misse gebuert ginn.
Eng Stëftkroun ass déi lescht Rettung vun engem kranken oder ofgebrachenen Zant.
Canton de Chavanges
De Canton de Chavanges war bis Mäerz 2015 eng franséisch administrativ Andeelung am Arrondissement Bar-sur-Aube, am Departement Aube an der Regioun Grand Est. Bei der Kantonalreform vun 2014 gouf de Kanton ofgeschaaft.
Canton de Saint-Pierre-2
De Canton de Saint-Pierre-2 ass eng franséisch administrativ Andeelung am Arrondissement Saint-Pierre, an dem Departement La Réunion.
António de Oliveira Salazar
Den António de Oliveira Salazar, gebuer den 28. Abrëll 1899 zu Vimeiro/Beira a gestuerwen de 27. Juli 1970 zu Lissabon war e portugisesche Politiker a Staatschef.
De Salazar wat tëscht 1932 an 1968 Conseilspresident an huet säi Land no der Doktrin vum Estado Novo, enger autoritär-konservativ-nationalistescher Ideologie, dirigéiert.
Cerqueux
Cerqueux ass eng franséisch Gemeng am Departement Calvados an der Regioun Basse-Normandie.
NGC 247
Den NGC 247 ass eng Spiralgalaxis am Stärebild Cetus (Walfësch).Den NGC 247 huet eng Wénkelausdeenung vun 21,4' × 6,9' an eng visuell Magnitude vu +8,9 mag. D'Galaxis gehéiert zu der Lokaler Grupp der nopesch Sculptor-Grupp.
Entdeckung
Den NGC 247 gouf 1784 vum Friedrich Wilhelm Herschel entdeckt.
Kantonen am Departement Ardennes
Lëscht vun de Kantonen am Departement Ardennes
Société des transports intercommunaux de Bruxelles/Maatschappij voor het Intercommunaal Vervoer te Brussel
D'Société des transports intercommunaux de Bruxelles ofgekierzt STIB, op Hollännesch Maatschappij voor het Intercommunaal Vervoer te Brussel ofgekierzt MIVB, ass eng belsch Gesellschaft déi sech ëm den ëffentlechen Transport zu Bréissel këmmert.
Si gouf 1954 gegrënnt a këmmert sech aktuell ëm 4 Metroslinnen, 20 Tramslinnen, 50 normal Buslinnen a 14 Buslinnen als Noctislinnen
Partei vum Drëtten Alter
D' Partei vum Drëtten Alter war eng lëtzebuergesch Partei.
Si ass just eng Kéier, 1999, bei de Chamberwalen ugetrueden, an och nëmmen am Bezierk Süden, a krut dobäi, op aachter a leschter Plaz, 0,4 % vun de Stëmmen. Kuerz duerno huet si sech opgeléist.
President vun der Partei fir den Drëtten Alter war de Jean Schanen.
Foussball-Weltmeeschterschaft 2006/Polen
D'Foussballnationalekipp vu Polen bei der Foussball-Weltmeeschterschaft 2006 an Däitschland:
Canton de Saint-Pierre-3
De Canton de Saint-Pierre-3 ass eng franséisch administrativ Andeelung am Arrondissement Saint-Pierre, an dem Departement La Réunion.
Guy Lenz
De Colonel Guy Lenz gebuer den 28. Januar 1946 zu Péiteng, war vun 1998-2002 Chef vum État-major (Kommandant) vun der Lëtzebuerger Arméi. Hien ass bestuet an huet zwee Kanner.
Säi Liewen
Nodeem hien 1965 de Lycée ofgeschloss hat, goung hien op d'Lécker Universitéit studéieren. 1966 huet hie sech an der Arméi engagéiert a säi Studium fir Offizéier op der École spéciale militaire zu St Cyr a Frankräich ugefaangen, fir se 1969 op der École Application de l'Infanterie zu Montpellier ofzeschléissen. Hien huet seng Carrière zu Dikrech um Centre d'Instruction Militaire (CIM) an der Funktioun vum Pletonschef ugefaangen. Vun 1969 bis 1990 hat hie verschidde Funktiounen um CIM, ënner anerem déi vum Pletonschef vun der Infanterie, Pletonschef vun der Instruction de Base, Pletonschef vun der Anti-Panzer Divisioun (TOW), Kompaniechef vun der Infanterie, Kompaniechef vun der Kommando- a Service Kompanie, Personal-Offizéier, Instruktiouns- an Operatiounsoffizéier an als lescht déi vum Commandant en second vum CIM. Wärend där Zäit huet hien och verschidde Funktioune beim AMF(L) Kontingent besat.
An de follgende Joren huet de Colonel Guy Lenz seng Fachbildung vervollstännegt an déi heite Formatioune gemaach:
Zanter Dezember 1990 an no senger Formatioun zum Entwaffnungs-Inspekter um belschen Etat-Major an op der École de l'OTAN zu Oberammergau an Däitschland, gouf hie Chef vum Groupe Inspections, Vérifications et Observations (GIVO) um Kommando vun der Lëtzebuerger Arméi an der Stad Lëtzebuerg.
Am Mee 1991 huet hien d'Operatioun Provide Confort an der Tierkei an am Irak als Chef de Mission um Kapp vun enger Lëtzebuerger Delegatioun besicht.
Den 20. Februar 1995 gouf hie permanente Lëtzebuerger Vertrieder am NATO Militärkommitee a Militärdelegéierte bei der UEO.
Vun 1998 bis 2002 war de Guy Lenz Chef d'Etat-Major vun der Lëtzebuerger Arméi.
Duerno war hien Haut-Commissaire à la Protection nationale zu Lëtzebuerg bis en op där Plaz 2006 vum Colonel Roland Bombardella ersat gouf.
De Guy Lenz ass President vum Musée national d'Histoire militaire (MNHM) zu Dikrech.
Produzent
E Produzent (m., v. lat.: producere = ervirbréngen) ass een, deen eppes hierstellt respektiv eppes schaaft.
Clodomir
De Clodomir oder Chlodomer, gebuer 495 a gestuerwe 524, war vu 511 bis 524 Kinnek vun Orléans. Aner Deeler vum Frankeräich goufe vun anere Membere vun der Famill regéiert.
461 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 466 v. Chr. | 465 v. Chr. | 464 v. Chr. | 463 v. Chr. | 462 v. Chr. | 461 v. Chr. | 460 v. Chr. | 459 v. Chr. | 458 v. Chr. | 457 v. Chr. | 456 v. Chr.
Dës Säit befaasst sech mam Joer 461 v. Chr.
Regie
Regie (v.fr.: régie verantwortlech Leedung; < lat.: regere regéieren) bedeit:
Apple iPod
En iPod ass e klengen elektroneschen Apparat vun der Firma Apple Inc., deen et erlaabt, Musek- Foto- a Videodateien digital ze späicheren an duerno se ze lauschteren, respektiv ze kucken.
Hertfordshire
Hertfordshire (net ze verwiessele mat Herefordshire) ass eng Grofschaft am Zentrum vun England, déi an d'Kategorie vun de shire counties fält. Déi wichtegst Uertschafte sinn Hertford, Watford a St. Albans.
Thierry I.
Den Thierry I. oder Theuderich I., gebuer ëm 484 a gestuerwe 534, war vu 511 bis 534 Kinnek vu Metz (dem spéideren Austrasien).
Globaliséierung
D'Wuert Globaliséierung entsprécht dem eegene franséischen Ausdrock Mondialisation a gouf eréischt zanter den 1990er Joren zu engem Begrëff. Dorënner versteet een déi international Verflechtung a ville Beräicher, haaptsächlech, mä net nëmmen, an der Wirtschaftspolitik, der Léier iwwer d'Gesellschaft (Soziologie), der Kommunikatiounstechnik an a Verbindung mat der Ëmweltproblematik. Mat där internationaler Verflechtung, déi ëmmer méi grouss gëtt, stelle sech der Wëssenschaft nei Ufuerderunge bei ville Problemer, déi net méi eleng op lokalem oder nationalem Niveau gesinn oder geléist kënne ginn.
Begrëff a Bedeitungen
De Begrëff Globaliséierung gouf fir d'éischt an de Sozialwëssenschafte gebraucht an ass 1961 ënner der englescher Bezeechnung Globalization eng éischt Kéier an engem engleschsproochege Lexikon kommentéiert ginn.
Wat d'Wirtschaftspolitik betrëfft, do huet den Theodore Levitt (1925-2006), een däitschen Emigrant a fréiere Professer vun der Harvard Business School 1983 mat sengem Artikel "The Globalization of Markets" an der Harvard Business Review de Begrëff vun der Globaliséierung ëmrass. Dëse wirtschaftspolitesche Begrëff ass du vun 1990 un an d'öffentlech Debatt gehäit ginn.
D'Ursaachen
Besonnesch an der Wirtschaft fënnt haut e Globaliséierungsprozess statt, dee sech zanter dem Enn vum Zweete Weltkrich staark acceleréiert huet. Dat huet verschidden Ursaachen:
Costa del Sol
D'Costa del Sol (lëtzb.: Küst vun der Sonn) ass eng Küst am Süde vum spueneschen (Andalusien) Am Oste schléisst se un d'Costa Tropical an am Westen, getrennt durch d'Strooss vu Gibraltar, un d'Costa de la Luz un. Bei enger Totallängt vun 300 km ëmfaasst se d'Mëttelmier-stränn vun den andalusësche Provënze Málaga a Cádiz.
Dat Subtropescht Klima suergt dat ganzt Joer duerch fir agréabel Temperaturen an d'Küst ass doriwwer eraus och nach zusätzlich duerch Bierggkette virum Nordwand geschützt.
Zanter den 1960er Joren huet sech d'Costa del Sol opgrond vu sengem Klima a senge méi wéi 320 Sonnendeeg am Joer zu engem attraktiven Touristenzentrum entwéckelt. Haut huet sech seng touristesch Attraktivitéit duerch déi staark ausgebauten Hotelinfrastrukturen an déi ëmfangräich Sportméiglechkeeten nach zousätzlech erhéicht. Zentre vum Tourismus si westlech vu Málaga d'Küstensträif vun Torremolinos/Benalmádena iwwer Marbella bis San Pedro de Alcantara an am Oste vu Málaga d'Küst tëscht Torre del Mar a Nerja. Den Deel vun der Costa del Sol tëscht Axarquía (Prov. Málaga) iwwer Motril (Prov. Granada) bis zur Provënz Almeria gëtt och als Costa Tropical bezeechent.
Shere Hite
Shere Hite ass de Pseudonym vun der Shirley Diana Gregory, gebuer den 2. November 1942 zu St. Joseph am US-Bundesstaat Missouri a gestuerwen den 9. September 2020, war eng US-amerikanesch, dunn däitsch Sexualwëwssenschaftlerin.
D'Shirley Diana Gregory, där hir Eltere sech dräi Joer no hirer Gebuert scheede gelooss hunn, gouf vum zweete Mann vun hirer Mamm adoptéiert a krut op déi Manéier de Familljennumm Hite. Op der Universtiy of Florida huet si Geschicht studéiert a mat engem Master of Arts ofgeschloss.
Si gouf bekannt duerch hiren Hite Report, eng Etüd iwwer d'Sexualitéit vun de Fraen. Dës huet héich Welle geschloen, well et deemools nach ëmmer deelweis tabuiséiert war, de Fraen eng eege Sexualitéit zouzegestoen, gechweigs, driwwer ze schwätzen.
Gréng a Liberal Allianz
D'Gréng a Liberal Allianz war eng lëtzebuergesch Partei.
Canton de Domont
De Canton de Domont ass eng franséisch administrativ Andeelung am Arrondissement Sarcelles, am Departement Val-d'Oise an der Regioun Île-de-France.
Gréng a Liberal Allianz
Si war Enn vun den 1990er Jore vum Jup Weber gegrënnt ginn, deen 1994 fir déi Gréng an d'Europaparlament gewielt gi war, déi Partei awer kuerz duerno nees verlooss hat. Bei de Chamberwale vum 13. Juni 1999 huet d'Gréng a Liberal Alianz 1,1 % vun de Stëmmen (0 Sëtz) kritt.
Westerbork Synthese Radio Telescope
De Westerbork Synthese Radio Telescope ass e Radioteleskop bei Westerbork an Holland, deen aus zwéin Deeler besteet:
Gréng a Liberal Allianz
Bei de Walen 2004 war se net méi dobäi.
Westerbork Synthese Radio Telescope
Koordinate vun den zwielef déi beienee stinn: Koordinate vun den zwéin déi eleng stinn:
D'Antenne gi vun ASTRON bedriwwen.
Monique Melsen
D'Monique Melsen, gebuer de 24. Februar 1951 zu Ettelbréck, ass eng lëtzebuergesch Sängerin a Kabarettistin.
Der Monique Melsen hir Gesangscarriére huet ugefaangen, nodeem si 1969 de Gesangsconcours Symphonie 69 zu Ettelbréck gewonnen hat. Am selwechte Joer ass hir éischt Single "Moonlight/Happy End" op de Maart komm. 1970 koum schonn déi zweet Single eraus.
Alfred Lefort
Den Alfred-François Lefort, , gebuer den 20. August 1844 zu Paräis, gestuerwen de 26. Abrëll 1909, war en Auteur vu Publikatiounen iwwer d'Geschicht vu Lëtzebuerg.
Monique Melsen
Mat der drëtter Single an dem Lidd "En frappant dans tes mains" huet si beim Grand Prix RTL den éischte Präis vun de Benelux-Länner gewonnen. Duerno si Radiossendungen, Fernseeoptrëtter an eng éischt Auslandstournee nokomm. A Griicheland huet si Lëtzebuerg ënner 39 Konkurrente beim Festival des trois Olympiades de la Chanson d'Athènes mam Titel "La mer mon amie" vertrueden.
Alfred Lefort
Hie war mat der Marie Maireau (1853-1931) bestuet.
Monique Melsen
1971 huet si Lëtzebuerg mam Lidd Pomme, pomme, pomme beim Grand Prix Eurovision de la Chanson zu Dublin vertrueden an domat déi 13. Plaz erreecht.
1972 war si op engem Song-Festival a Portugal, an 1973 op engem a Bulgarien. Mat verschiddene Lidder an englescher Sprooch huet si hir international Popularitéit gefestegt. D'Lidd "Maybe the morning" gouf vun der BBC gespillt an et koum och an déi däitsch Hitparad.
1972-1974 huet d'Monique Melsen an der internationaler Pop-Grupp Family Tree gesongen, déi vum Ralph Siegel fir Däitschland produzéiert gouf, a wou och d'Donna Summer mat dobäi war. Mat där Grupp zesummen huet si zwou LP-Placken an eng Single opgeholl. Nodeem d'Grupp ausernee gaangen ass, huet si zu Lëtzebuerg ënner der Leedung vun hirem Manager Felix Schmitz d'Rock-Grupp Cool Breeze matgegrënnt.